Komplikasies ná Maharaj geopereer word | Maroela Media
Komplikasies ná Maharaj geopereer word
Mac Maharaj. Foto: Flickr/GovernmentZA
President Jacob Zuma het Woensdag beterskapwense aan sy voormalige adviseur en woordvoerder, Mac Maharaj, gestuur nadat komplikasies ontstaan het ná Maharaj ŉ operasie vir longkanker ondergaan het.
Maharaj is Donderdag in ŉ Durbanse hospitaal opgeneem. Die presidensie het gesê die operasie was suksesvol, maar komplikasies het ontstaan in die “omstandighede na die operasie”. ŉ Span dokters en personeel het ingespring om Maharaj te stabiliseer.
“Ons wens hierdie veteraan van die struggle beterskap toe terwyl hy hierdie nuwe stryd in sy lewe moet stry,” het Zuma in ŉ verklaring gesê. “Ons wens hom sterkte en ŉ spoedige herstel toe. Ons gedagtes en gebede is by hom en sy familie.”
Die presidensie het gesê nuwe inligting oor Maharaj se toestand sal slegs gedeel word wanneer daar beduidende verandering is.
ŉ Paar dae voor sy operasie het Maharaj by die publiek gepleit om hom tyd te gee om te herstel voor hy verdere antwoorde oor sy gesondheid sal beantwoord. ŉ Bron naby aan die Maharaj-familie het vroeër gesê hy is in ŉ vroeë stadium van longkanker en sal ŉ operasie en behandeling ondergaan.
Die presidensie het Woensdag namens die Maharaj-familie aan die publiek en media bedank vir hul ondersteuning en gevra vir “maksimum privaatheid”.
Ras gebaseerde diskriminasie · 3 jaar gelede
Hy het amper in sy eie leuns verstik toe ‘n Auatraliese verslaggewer hom uitgevra het oor die rassistiese basis van regstellende aksie. Dit was toe die verkeerde vrae.